એ જ રીતે ગુજરાતના ખેડૂતોને કૃષિલક્ષી ધિરાણ માટે વૈદ્યનાથન સમિતિની ભલામણો અનુસાર કેન્દ્ર સરકાર પાસેથી રૂા. ર૬૧ કરોડ હકકના લેવાના બાકી છે પણ ભારત સરકાર આ ગુજરાતના હકકના નાણાં ખેડૂતોને આપવા માટે પણ મૌન ધારણ કરીને બેઠી છે. ગયા વર્ષે વરસાદના વિલંબ અને ચોમાસાની નિષ્ફળતાને કારણે જે ખેડૂતોએ રાષ્ટ્રીય બેન્કો પાસેથી કૃષિ ધિરાણ લીધું તેમના વ્યાજના દર ૭ ટકાથી ઘટાડીને ૪ ટકા કરવા ભારત સરકાર તૈયાર નથી. ગુજરાત સરકારે તો આવા સંજોગોમાં સહકારી ક્ષેત્રમાંથી બેન્ક ધિરાણ લીધું હોય તેના ચાર ટકાના વ્યાજના દરની માંગણી સ્વીકારી છે. તેમ પણ તેમણે જણાવ્યું હતું.